Invazia+de+biti

**Abstract**
==== **//Pledoarie pentru cunoaştere//**. Plecând de la premisa că în prezent tinerii trebuie să fie capabili să analizeze informaţii, să colaboreze şi să-şi comunice ideile utilizând o varietate de tehnologii mereu în schimbare, provocarea a fost căutarea răspunsului la întrebarea Cum pot deveni elevii proprii formatori de cunoaştere ?, cum ar putea dascăli cu vocaţie, care se respectă profesional, care încearcă în permanenţă să se adapteze noilor tendinţe să vină în ajutorul acestora cu experienţă, diplomaţie şi foarte multă toleranţă, astfel încât transferul de informaţii, prezentat uneori ca un simplu inventar de fapte (definiţii, terminologii, teoreme, leme, corolare…) să schimbe atitudinea elevului faţă de importanţa şi efectul învăţării. Sunt incluse exemple de utilizare a instrumentelor web precum: wiki, platforme virtuale collaborative, bloguri. ====

**1. Introducere**
==== **Adevăr //şi// provocare!** Nu, nu are legătură cu niciun joc, ambele sunt legate strict de realitatea educaţională pe care uneori o negăm din comoditate, alteori din ignoranţă sau din nefericire din indiferenţă. Dar totul are un început, nu? şi, orice început e greu şi generează erori, dar întotdeauna învăţăm din greşeli, sau, uneori pur şi simplu ni se formează „întregul” mai greu. Care-i problema? Important este să nu clachezi, e mai simplu să cedezi, nu? e mai simplu să afirmi şi să susţii că numai cum faci tu e bine, că numai instrumentele, metodele de învăţare-predare-evaluare pe care în timp ca dascăl ţi le-ai format şi însuşit au devenit de neatins , adică... să recunoaştem că am devenit “prizonierii propriilor noastre limite”[1]?. ==== ==== Într-un eseu publicistic “ PRO/ FESORII, tot mai departe de elevi “, Andrei Măjeri, elev al Colegiului Naţional Tudor Vladimirescu Tg-Jiu, menţiona în 2009, “trăim într-o societate ale cărei drepturi şi libertăţi variază pe o scară destul de amplă şi cu o sumedenie de carenţe şi a cărei ghilotină morală a ruginit de mult timp, dacă cumva a funcţionat vreodată. Sistemul educaţional, deşi intens mediatizat, a dezvoltat lacune( sau mai bine spus lagune) ce nu vor fi uşor "desecate" şi readuse în "circuitul agricol”........ profesorii prea exigenţi, subiectele pentru bac mult prea grele pentru un elev de nivel mediu, cu însuşi sistemul bolnăvicios şi viciat. Am ajuns însă, la un nivel al decadenţei inacceptabil, la saturaţie.....care ar fi cauzele? Octavian Paler spunea: “Avem o psihologie de popor superficial, de popor care poate frige mititei pe orice Golgotă.” .......ceea ce ne lipseşte nouă ca naţiune este voinţa, mentalitatea dinamică şi renunţarea la "victimismul" de care suferim ca popor prin excelentă.. ". ====

Cam dramatic şi destul de trist, nu ?
==== Din nefericire, nu pot nega în totalitate ce menţionează Andrei, acesta este adevărul, îl conştientizăm sau nu, el există, dar consider că mulţi dintre noi am început să ne trezim şi să recunoaştem public normalitatea şi, încercăm să facem învăţământ de masă cu efecte vizibile în timp şi cu convingerea că viitorul mai are o şansă dacă elevul înţelege la ce-l ajută în viaţă conţinutul informaţional din programa şcolară. ==== ==== Provocarea o reprezintă proiectele şi utilizarea corectă şi responsabilă a instrumentelor web existente, prin intermediul cărora elevul îşi va forma propriul drum de la informaţie la cunoaştere!.Trebuie să recunosc că a durat ceva timp să înţeleg şi să învăţ ce înseamnă un proiect?!… Cum şi cât să transmitem din conţinutul informaţional, cum să-şi caute singuri informaţiile pe baza unui plan foarte clar stabilit şi prezentat elevilor de la început de către profesor, iar printr-o monitorizare reală şi prin intermediul unor instrumente de evaluare obiective , elevul să poată deveni propriul formator de cunoaştere , iar finalizarea acestei cunoaşteri să fie încapsulată şi prezentată într-o manieră personală sub forma unui proiect. “Participarea la un proiect dezvoltat îi poate ajuta pe elevi să acceseze multe conţinuturi şi obiective în acelaşi timp în maniere pedagogice care îi antrenează” [2] ====

@Exemple de bună practică
==== Nimeni nu contestă că tehnologia oricât de avansată ar fi, va înlocui vreodată profesorul de la clasă, trebuie să recunoaştem că cele mai importante lecţii de viaţă sunt predate fără ajutorul unui calculator , pur şi simplu apariţia calculatoarelor şi a instrumentelor tehnologice care există pot fi utilizate în mod controlat în beneficiul elevilor iar curiozitatea explorării diferitelor platforme/reţele de comunicare şi colaborare de către elevi ar putea fi direcţionată în scop educativ cu efecte benefice şi vizibile în timp. ==== ==== Există mai multe instrumente web care pot fi utilizate de către profesori pentru a sprijini comunicarea, pentru a încuraja colaborarea, precum : wiki, platforme virtuale colaborative, bloguri… instrumente care prezintă foate multe avantaje : aceste platforme pot deveni portofolii digitale sau spaţiu de lucru în grup permiţând păstrarea legăturii şi după terminarea unui curs/proiect, instrumente care atenuează sentimentul de izolare al celor implicaţi, care oferă autonomie în lucru, capacitatea de cooperare şi dialog, stimularea autoinstruirii, păstrarea unui echilibru între individualism şi socializare iar discuţiile, rezolvarea de probleme, interacţiunea cursanţi/elevi-profesori sunt activităţi care oferă posibilitatea de interacţiune socială canalizată spre învăţare şi nu în ultimul rând permit dezvoltarea spiritului de competiţie şi amplificarea posibilităţilor de explorare euristică a realităţii. ====

==== Următoarele exemple pot face parte din răspunsuri posibile la întrebarea: Cum a reuşit tehnologia să creeze un mediu educaţional modern? ====

**Exemplu 1: Ca formator in instruirea adultilor, am postat toate materiale( adrese pagini de informatie, tutoriale pentru utilizarea instrumentelor web pecificate in cadrul cursurilor...) necesare bunei desfasurari pe o singura pagina wiki, astfel incat profesorii cursantii sa se simta confortabil iar navigarea pe platforme diferite sau prin diverse materiale sa nu duca la inhibitii specifice instruirii adultilor.**

http://gorj-cn.wikispaces.com/ - Pagina creată pentru cursul din cadrul proiectului de Grant “Oportunităţi de consolidare a carierei în societatea cunoaşterii”, pagina având în structura sa atât conţinuturile şi materialele necesare celor 8 module conform programei cursului, cât şi alte materiale auxiliare pentru crearea instrumentelor de evaluare iniţială, formativă, sumativă, liste de verificare pentru portofoliile create pe parcursul derulării cursului cât şi exemple de bună practică a altor colegi.

http://multitouch.wikispaces.com/ - Pagina wiki pentru prezentarea programei opţionalului “Învăţarea în societatea cunoaşterii“, în cadrul proiectului „Proces educaţional optimizat în viziunea competenţelor societăţii cunoaşterii", prin intermediul căreia 28 de formatori naţionali au colaborat şi comunicat atât cu formatorii din alte judeţe cât şi cu profesorii cursanţi, materialele create în fiecare judeţ find încărcate la finalul fiecărei zile de formare în secţiunea alocată fiecărui judeţ.

**Exemplu 2**: **ca profesor de informatica si TIC, am creat pagini wiki pentru : informatii privind continuturile conform programei atat pentru disciplinele din trunchiul comun cat si pentru disciplinele optionale create, liste de probleme pentru fiecare capitol, adrese posible ale unor pagini de informatii necesare elevilor pentru studiu individual, tutoriale create de profesori cat si de elevi pentru utilizarea unei anumite aplicatii dedicate sau pentru utilizarea unui anumit instrument web, subiectele de la examenele din anii anteriorii pentru atestat, bacalaureat , competente digitale.....**

informatică- http://alocare-dinamica.wik.is/ - pagina wiki creată pentru desfăşurarea unei unităţi de învăţare din programa şcolară, prin intermediul metodei proiectului.

informatică - http://cntv12b.wik.is/, pagină creată pentru disciplina “Crearea paginilor web ”, opţional la clasa a XI a

informatică http://limbajul-c.wikispaces.com/

TIC- http://cntv-tic.wikispaces.com/

**Exemplu 3**: **pentru colaborarea în cadrul unor proiecte cu elevi din alte şcoli, oraşi, ţări**

http://teenage-etwinning.wikispaces.com/

3. Reflecţii ale elevilor
==== Dacă la început eram sceptici în ce priveşte implicarea elevilor în proiecte în activitatea de predare - învăţare, a rezultatelor şi efectelor în timp , reflecţiile elevilor consemnate în jurnale a arătat că ne-am înşelat şi de fapt numai reticenţa sau comoditatea ne făcea să fim sceptici. ====

**Exemplu 1**: limba şi literatura română, profesor Goanţă Cristina, în anul şcolar 2007/2008, clasa a VII a ([] ) :
==== “Am învăţat cum să: **învăţ atunci când nu vreau /** Am învăţat că aş putea: **să fac orice vreau** / Am învăţat că aş putea: **să învăţ la materiile care nu îmi plac/** Trebuie să lucrez la: **atitudinea mea faţă de învăţătură/** Vreau să fiu de ajutor la: **realizarea acestui proiect cât mai bine /** Am învăţat cum să: **trec peste unele greutăţi singură** / Lucrul care îmi place cel mai mult: **să contribui cu informaţii folositoare, ajutând echipa/** Am învăţat că aş putea: **să-mi depăşesc limitele atunci când îmi doresc ceva cu adevărat........ “** ====

**Exemplu 2**: biologie, profesor Anton Camelia, unitatea de învăţare “Ingineria genetică”, clasa a XI a, anul şcolar 2007/2008 :
==== “ Am descoperit că este mai uşor să lucrezi în echipă, deşi uneori eşti tentat să te eschivezi şi să aştepţi să facă celălalt mai mult. La grupa noastră n-a mers, căci responsabila grupei ne-a împărţit sarcinile şi s-a ţinut de noi să le realizăm “. ====

“ Nu este un domeniu uşor accesibil. Ne-am propus să investigăm, să descoperim mai mult decât ne oferă manualul şi am găsit informaţii interesante, dar care au ridicat multe semne de întrebare”.
==== “ După ce am finalizat proiectul am spus că eu de altul nu mă mai apuc, fiindcă am muncit destul de mult pentru a găsi informaţiile şi nu aveam prea mult timp disponibil... acum însă m-am gândit să întreb când vom face următorul proiect”. ====

** Invazie de biţi sau un ajutor de nădejde pentru educatori? Adevăr sau provocare?! **
==== Ieri, tabla, creta, planşele, mulajele erau principalele instrumente prin care profesorii îşi construiau mesajul educaţional. Spre exemplu, la orele de chimie, de cele mai multe ori, diferenţa dintre o lecţie dezastruoasă şi una interesantă, motivantă, în care elevii învăţau din clasă, era dată de accesul în laborator şi de existenţa substanţelor necesare. Acum, această diferenţă o fac noile tehnologii, aproape la orice materie. Tot “ieri”, în laboratorul de informatică existau câteva calculatoare HC90 iar Bil Gates afirma că este imposibil ca unei persoane să-i trebuiască pentru nevoi personale un calculator cu o memorie mai mare de 64 KO. ==== ==== Grigore Moisil spunea: "Calculatorul nu rezolvă probleme, cum se spune. Problemele le rezolvă omul, dar în rezolvarea lor omul se serveste nu numai de toc şi hârtie, ci şi de calculator", subliniind faptul că un calculator este un instrument de lucru, nu o "inteligentă" de sine stătătoare. ==== ==== Instrumentele prezentate:Wiki, platforme colaborative online, laboratoare virtuale, blog – sunt doar expresii ale activităţii umane transpuse în mediul tehnologic, omniprezent astăzi, care demonstrează cum au reuşit dascăli cu vocaţie, care se respectă profesional, care încearcă în permanenţă să se adapteze noilor tendinţe să vină în ajutorul elevilor cu experienţă, diplomaţie şi foarte multă toleranţă, astfel încât transferul de informaţii, prezentat uneori ca un simplu inventar de fapte (definiţii, terminologii, teoreme, leme, corolare…) să schimbe atitudinea faţă de importanţa şi efectul învăţării. ==== ==== Concluzia ar fi că s-a început utilizarea acestor “instrumente de lucru” şi a facilităţilor oferite de noile inovaţii în mod inteligent, iar un cadru didactic care ştie să le utilizeze este un cadru didactic dispus să-şi îmbunătăţească performanţele şi activitatea profesională, dornic să vină în întâmpinarea nevoilor actuale ale elevilor săi, conştient de competenţele pe care trebuie să le dezvolte acestora pentru a putea face faţă provocărilor societăţii cunoaşterii în care îşi vor desfăşura activitatea, dedicat misiunii sale de formator al generaţiei viitorului, iar “invazia de biţi” se poate transforma într-un flux de instrumente didactice binevenite, care contribuie la atingerea obiectivelor de învăţare şi la transformarea lecţiei într-o experienţă interesantă, plăcută, motivantă pentru elevi ====